b'\n_START_ARTICLE_\nC. H. S\xc3\xb8rensen & s\xc3\xb8nner\n_START_PARAGRAPH_\nC.H. S\xc3\xb8rensen & S\xc3\xb8nner var et norsk rederi etablert i 1920 i Arendal. Rederiet baserte seg p\xc3\xa5 rederiet staret av Carl Herlofsen S\xc3\xb8rensen (1850 \xe2\x80\x93 1937) i 1881. I 1920, ble hans to s\xc3\xb8nner Abraham og S\xc3\xb8ren opptatt som medeiere og selskapet endret navn til C.H. S\xc3\xb8rensen & S\xc3\xb8nner.\n_START_SECTION_\nSelskapets utvikling\n_START_PARAGRAPH_\nRederiet kj\xc3\xb8pte rederiet sitt f\xc3\xb8rste motorskip i 1932, \xc2\xabBonita\xc2\xbb. I 1933 supplerte de fl\xc3\xa5ten med \xc2\xabAino\xc2\xbb. _NEWLINE_C.H. S\xc3\xb8rensen d\xc3\xb8de i 1937 og s\xc3\xb8nnene overtok rederiet. Selskapet ekspanderte voldsomt etter krigen og flere skip ble kj\xc3\xb8pt inn. P\xc3\xa5 1970-tallet overtok de \xc2\xabAmica\xc2\xbb, som da var f\xc3\xb8rste norske skip over 300000 tdw._NEWLINE_Rederiet slet \xc3\xb8konomisk i likhet med flere norske rederier p\xc3\xa5 1980-tallet og flere skip ble solgt. Etter innf\xc3\xb8ringen av Norsk Internasjonalt Skipsregister i 1987 endret dette seg noe og p\xc3\xa5 begynnelsen av 1990-tallet hadde rederiet 7 skip. Organisasjonen ble imidlertid endret og rederiet gikk i st\xc3\xb8rre grad inn som operat\xc3\xb8r av skip for andre rederier. Fl\xc3\xa5ten ble etterhvert solgt.  _NEWLINE_C.H. S\xc3\xb8rensen & S\xc3\xb8nner, eksisterer fortsatt, dog uten skip.\n_START_SECTION_\nArkivet\n_START_PARAGRAPH_\nArkivet etter C. H. S\xc3\xb8rensen & s\xc3\xb8nner er oppbevart ved Kuben i Arendal. Arkivet inneholder Det best\xc3\xa5r hovedsakelig av de forskjellige typer journaler/dagb\xc3\xb8ker som f\xc3\xb8res ombord i et handelsfart\xc3\xb8y, samt noe korrespondanse.'